Biden kryeson në anketa mes kandidatëve demokratë për president 
Anketat e fundit tregojnë se zoti Biden, kryeson ndaj senatorit nga Vermonti, Bernie Sanders dhe kandidatëve të tjerë të larmishëm demokratë që synojnë Shtëpinë e Bardhë
Kryebashkiaku i Nju Jorkut, Bill de Blasio shpalli kandidaturën për president, duke u bërë një prej mbi 20 demokratët që hyn në garë për emërimin e partisë së tij. Zoti Blasio përpiqet me këtë kandidaturë të fitojë një rol në arenën politike kombëtare, gjë që nuk e ka arritur dot si kryetar bashkie i qytetit më të madh në SHBA. Ndërkohë ish-nënpresidenti Joe Biden ka siguruar një epërsi të thellë mes konkurrentëve demokratë për vitin 2020. Anketat e fundit tregojnë se zoti Biden, kryeson ndaj senatorit nga Vermonti, Bernie Sanders dhe kandidatëve të tjerë të larmishëm demokratë që synojnë Shtëpinë e Bardhë, pjesërisht sepse shumë demokratë e shohin atë si një rival të fortë të Presidentit Donald Trump vitin e ardhshëm. Korrespondenti i Zërit të Amerikës, Jim Malone sjell hollësi për garën brenda partisë: Kandidati Joe Biden që kryeson mes demokratëve, bëri fushatë në shtetin New Hampshire, që është ndër të parët që voton për garën brenda partisë. tha zoti Biden. Ai e ka thelluar epërsinë në anketa që kur hyri në garë muajin e kaluar. Por ai ende përballet me një grup të mobilizuar demokratësh që përfshin senatoren nga Masaçusesti, Elizabeth Warren. u shpreh ajo në një takim të fushatës. Senatorja Warren është një nga disa kandidatet gra, mes së cilave edhe senatorja nga Nju Jorku, Kirsten Gillibrand. “E di që mund të fitoj në shtete si Ohajo dhe Pensilvani, Miçigan dhe Uiskonsi, shtete ku duhet të fitojmë për të mundur presidentin Trump”, tha ajo. Mbi 20 demokratë kanë hyrë deri tani në garë, përfshirë disa nga pakicat. Zoti Biden duket të jetë duke përparuar në anketa sepse shumë demokratë e shohin si sfiduesin më të fortë të presidentit Trump. Zoti Trump duket se po e ndjek garën demokrate dhe vë shpesh në shënjestër zotin Biden dhe senatorin nga Vermonti, Bernie Sanders, që aktualisht është i dyti në anketa. u shpreh ai në një rast. Shumë demokratë e kuptojnë se nuk do të jetë e lehtë të mundet presidenti Trump, thotë analisti Jim Kessler. thotë ai. Zoti Biden ka pasur një karrierë të gjatë si senator dhe pastaj si nënpresident, me një histori të gjatë politike që rivalët mund ta luftojnë, thotë Matt Dallek. thotë ai. Por tani për tani, Joe Biden kryeson mes demokratëve, një pozicion që ai nuk e ka pasur kurrë në dy kandidaturat e mëparshme për president.